21 сӱрем

21 сӱрем (21 июль) — григориан кечышот почеш идалыкын 202-шо (кужемдыме ийлаште — 203-шо) кечыже. Идалык пытыме марте 163 кече кодеш.

 Пайрем да памятный дате-влак 
  — Металлургын кечыже.
  — Калыкле кече (Наций кече).
  — Эрык кече.

 Лӱмгече 
 Католик лӱм-влак: Андрей, Виктор, Даниил.
 Танле (православный) лӱм-влак: Дмитрий, Прокопий (Прокофий).

 Событий-влак 
Тугак ончо: :Категорий:Сӱрем тылзын 21 кечысе событий-влак

 Марий тӱняште 
 1978 ий — Йошкар-Олаште марий сылнымутын классикше Сергей Григорьевич Чавайнлан чапкӱм шогалтеныт. 
Тӱня мучко
 1613 ий — Успений черкыште Михаил Фёдорович Романов кугыжам тронлан венчаеныт. Тыге Романовмыт кугыжа династий тукым тӱҥалын.
 1917 ий — Российысе виктерын вуйлатышыжлан Александр Керенскийым шогалтыме. 

 Шочыныт 
Тугак ончо: :Категорий:Сӱрем тылзын 21 кечынже шочшо-влак
 1938 ий  — Эврик Анисимов (Эврик Васильевич Анисимов), марий серызе, почеламутчо, журналист, СССР Серызе-влак ушемын йыжъеҥже (1992), Марий Эл Журналист-влак ушемын йыжъеҥже (1998). 
 1941 ий — Леонид Михайлович Кудряшов, журналист. Ятыр жап «Марий Эл» газет редакторын алмаштышыжлан пашам ыштен. Марий республикын сулло журналистше чап лӱм дене палемдалтын. 
 1949 ий — Владимир Николаевич Александров, театр пашаеҥ, Марий Эл Республикын Калык артистше. Горький олаште шочын. Паша корныжо марий кундемысе опер да балет театр дене кылдалтын. 1975-ше ий годсек тудо солистлан тыршаш тӱҥалын. 
 1965 ий — Галина Яковлевна Орлова, туныктыш пашаеҥ. Поранча кундем Олор ялыште шочын. 1990 ий гыч Марий Тӱрек кундемысе Мари-Купто кыдалаш школышто историй предметым туныктышылан тыршаш тӱҥалын. Ятыр организатор сомылымат шуктен шоген да кыртмен тыршымыж дене кугу пагалымашым сулен. Галина Яковлевна туныктымо пашаж дене Россий Федерацийысе президентын грантшым сулен. 
 1966 ий — Вероника Корчемкина, мурызо, почеламутчо. Шочынжо Вероника Николаевна Морко кундем Ӱшуттӱр ялыште. Но илыш пӱрымашыже У Торъял кундемыш конден.
 1988 ий — Марина Валерьевна Соколова, марий йылмызе, шанчызе, туныктышо, филологий шанче кандидат (2015).

 Коленыт 
Тугак ончо: :Категорий:Сӱрем тылзын 21 кечынже колышо-влак
 1964 ий — Константин Беляев, курыкмарий серызе, почеламутчо, семлызе, СССР Серызе-влак ушемын йыжъеҥже (1960), 1941–1945 ийласе Кугу Ачамланде сарын участникше.

 Калык пале 
 Руш православий йӱлам кучышо-влак Прокопийын кечыжым палемдат. Калык ты кечын пӱртӱсын йӱкшым колыштын. Тыгак модо саскам поген. 
 Кугезына-влакын шонымашышт почеш, тиде кечын пачемыш да мӱкш-влак дене мутланет гын, нуно тыйым огыт пӱшкыл.

Категорий:21 сӱрем